stanford-oval/wikipedia huggingface dataset:
Folklore: The Long Pond Studio Sessions

| Folklore: The Long Pond Studio Sessions Taylor Swift |
| --- | --- | --- |

Livealbumin LP:n kansikuva
Livealbumin tiedot
 Äänitetty : 2020
 Studio : Long Pond Studio (Hudson Valley, New York)   April Base (Eau Claire, Wisconsin
 Julkaistu: 25. marraskuuta 2020
 Formaatti: lataus, suoratoisto, LP, video
 Tuottaja(t): Taylor Swift
 Tyylilaji: indie folk  indie pop  vaihtoehtorock
 Kesto: 67.25
 Levy-yhtiö: Republic Records
Listasijoitukset
  3.    4.
Taylor Swiftin muut julkaisut
| Folklore 2020 | Folklore: The Long Pond Studio Sessions 2020 | Evermore 2020 |
Folklore: The Long Pond Studio Sessions on yhdysvaltalaisen laulaja-lauluntekijä Taylor Swiftin livealbumi ja konserttielokuva vuodelta 2020. Swift esittää sillä kaikki vuoden 2020 Folklore-albumin kappaleet livenä yhdessä albumia tekemässä olleiden Aaron Dessnerin ja Jack Antonoffin kanssa. Swift, Dessner ja Antonoff keskustelevat lisäksi albumin teosta videolla. Videojulkaisu julkaistiin Disney+-palvelussa. Kappaleet julkaistiin lisäksi livealbumina suoratoistopalveluissa.
Livealbumi julkaistiin LP:nä kevään 2023 Record Store Day -kampanjassa. Tuolloin se nousi Yhdysvalloissa Billboard 200 -albumilistan sijalle 3.
Taustaa

Folklore on Taylor Swiftin albumi, joka ilmestyi heinäkuussa 2020. Swift sävelsi kappaleet yhdessä Aaron Dessnerin ja Jack Antonoffin kanssa ja levytti albumin koronakaranteenin aikana. Swiftin silloinen elämänkumppani, näyttelijä Joe Alwyn, osallistui muutaman kappaleen tekemiseen salanimellä William Bowery. Bon Iver -yhtyeen laulaja Justin Vernon oli mukana kappaleella "Exile". Folklore on tyyliltään indie pop - ja folkmusiikkia ja poikkeaa Swiftin aiemmista popalbumeista. Albumi sai kiitettävät arviot ja nousi listaykköseksi muun muassa Yhdysvalloissa. Se palkittiin myöhemmin vuoden albumin Grammy-palkinnolla.
Live-albumi > Tuotanto

Folklore: The Long Pond Sessions on konserttitallenne, joka sisältää kaikki Folklore-albumin kappaleet. Swift, Dessner ja Antonoff esittivät kappaleet livenä Long Pond -studiolla syyskuussa 2020. Long Pond on Aaron Dessnerin kodin yhteydessä oleva studio Hudson Valleyssä New Yorkin osavaltiossa Yhdysvalloissa. Koronarajoitusten takia esitys oli studiolla ilman yleisöä.
Kappaleiden sovitukset ovat pelkistetympiä kuin albumilla. Osa esityksistä on akustisia. Dessner ja Antonoff soittavat albumilla useita instrumentteja, muun muassa kitaraa, bassoa ja pianoa. Swift soittaa osassa kappaleita kitaraa. Bon Iver -yhtyeen Justin Vernon laulaa Swiftin kanssa kappaleella ”Exile ”. Hänen osuutensa äänitettiin hänen omalla kotistudiollaan. Livealbumin on tuottanut Swift.
Live-albumi > Julkaisu

Esityksen kappaleet julkaistiin suoratoistopalveluissa nimellä Folklore: The Long Pond Studio Sessions (from the Disney+ Special) [Deluxe Edition]. Suoratoistopalveluissa julkaistussa versiossa on mukana lisäksi albumin alkuperäiset studioäänitteet.
Livealbumi julkaistiin rajoitetun painoksen vinyylilevynä kevään 2023 Record Store Day -kampanjassa, nyt nimellä Folklore: The Long Pond Studio Sessions. Record Store Day on pieniä levykauppoja tukeva kampanja, jossa myydään rajoitettuja painoksia vinyylejä. Suoratoistopalvelujen versiosta poiketen siinä ei ole mukana alkuperäisiä albumin äänityksiä vaan ainoastaan Long Pond Studion liveäänitteet.
Albumi nousi Yhdysvalloissa Billboard 200 -listan sijalle 3. Albumi nousi listoille myös muutamissa muissa maissa. Britanniassa albumi se oli albumilistan sijalla 4.
Live-albumi > Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | The 1 (The Long Pond Studio Sessions)  | Swift Dessner | 3.39 |  |  |  |  |  |  |
| 2. | Cardigan (The Long Pond Studio Sessions)  | Swift Dessner | 3.50 |  |  |  |  |  |  |
| 3. | The Last Great American Dynasty' (The Long Pond Studio Sessions)  | Swift Dessner | 3.52 |  |  |  |  |  |  |
| 4. | Exile (ft. Bon Iver) (The Long Pond Studio Sessions)  | Swift Bowery Vernon | 4.39 |  |  |  |  |  |  |
| 5. | My Tears Ricochet (The Long Pond Studio Sessions)  | Swift | 4.55 |  |  |  |  |  |  |
| 6. | Mirrorball (The Long Pond Studio Sessions)  | Swift Antonoff | 3.57 |  |  |  |  |  |  |
| 7. | Seven (The Long Pond Studio Sessions)  | Swift Dessner | 3.28 |  |  |  |  |  |  |
| 8. | August (The Long Pond Studio Sessions)  | Swift Antonoff | 4.20 |  |  |  |  |  |  |
| 9. | This Is Me Trying (The Long Pond Studio Sessions)  | Swift Antonoff | 3.29 |  |  |  |  |  |  |
| 10. | Illicit Affairs (The Long Pond Studio Sessions)  | Swift Antonoff | 3.03 |  |  |  |  |  |  |
| 11. | Invisible String (The Long Pond Studio Sessions)  | Swift Dessner | 4.17 |  |  |  |  |  |  |
| 12. | Mad Woman (The Long Pond Studio Sessions)  | Swift Dessner | 3.58 |  |  |  |  |  |  |
| 13. | Epiphany (The Long Pond Studio Sessions)  | Swift Dessner | 4.34 |  |  |  |  |  |  |
| 14. | Betty (The Long Pond Studio Sessions)  | Swift Bowery | 4.50 |  |  |  |  |  |  |
| 15. | Peace (The Long Pond Studio Sessions)  | Swift Dessner | 3.34 |  |  |  |  |  |  |
| 16. | Hoax (The Long Pond Studio Sessions)  | Swift Dessner | 3.41 |  |  |  |  |  |  |
| 17. | The Lakes (The Long Pond Studio Sessions)  | Swift Antonoff | 3.19 |  |  |  |  |  |  |
|  |  |  | 67.25 |  |  |  |  |  |  |
Suoratoistopalveluissa julkaistu versio sisältää kappaleiden alkuperäiset studioversiot Folklore-albumilta ennen Long Pond -äänitteitä. LP sisältää vain liveäänitteet.
Live-albumi > Listasijoitukset

| Maa ja lista | Korkein sija |
| --- | --- |
 Alankomaat (Album Top 100): 3
 Australia (ARIA Charts): 24
 Belgia (Ultratop Flanders): 126
 Iso-Britannia (Britannian albumilista, OCC): 4
 Irlanti (OCC): 6
 Ruotsi (Sverigetopplistan, fyysiset albumit): 5
 Skotlanti (OCC): 1
 Tanska (Hitlisten): 12
 Unkari (Mahasz): 5
 Uusi-Seelanti (Recorded Music NZ): 24
 Yhdysvallat (Billboard 200): 3
 Yhdysvallat (Billboard, Soundtrack-albumit): 1
 Yhdysvallat (Billboard, alternative-albumit): 1
 Yhdysvallat (Billboard, rock- ja alternative-albumit): 1
 Yhdysvallat (Billboard, Top Tastemaker Albums): 1
Konserttielokuva

| Folklore: The Long Pond Studio Sessions |
| --- | --- |
 Videojulkaisun juliste
Ohjaaja:  Taylor Swift
Käsikirjoittaja:  
Tuottaja:  Taylor Swift   Robert Allen   Bart Peters
Säveltäjä:  Taylor Swift   Aaron Dessner  Jack Antonoff   William Bowery   Justin Vernon
Kuvaaja:  Ethan Palmer
Leikkaaja:  Laura Randolph
Pääosat:  Taylor Swift  Aaron Dessner  Jack Antonoff
Valmistustiedot
Valmistusmaa:  Yhdysvallat
Tuotantoyhtiö:  Taylor Swift Productions   Big Branch Productions
Levittäjä:  Disney
Ensi-ilta:   2020-11-2525. marraskuuta 2020  
Kesto:  106 min
Alkuperäiskieli:  englanti
Aiheesta muualla
IMDb 
Infobox OKNimi-testi OK:
Konserttielokuva > Tuotanto

Esitys kuvattiin ja julkaistiin konserttielokuvana. Swift toimi itse videon ohjaajana. Kuvaajana toimi Ethan Palmer ja tuottajina Swift, Robert Allen ja Bart Peters. Videota kuvattiin Long Pond -studiolla Hudson Valleyssä neljä päivää syyskuussa 2020. Koronapandemian takia kuvaukset tehtiin mahdollisimman pienellä työryhmällä. Kuvauksissa käytettiin muun muassa studioon asennettuja kameroita ja johdotonta AGITO Trax -dollysysteemiä, jotka mahdollistivat kuvaajien pysymisen etäämpänä esiintyjistä. Studion ympäristöä kuvattiin lisäksi ulkoa dronella. Justin Vernonin osuus kuvattiin erikseen hänen kotistudiossaan Eau Clairessa Wisconsinissa.
Konserttielokuva > Julkaisu

Konserttielokuva Folklore: The Long Pond Studio Sessions ilmestyi 25. marraskuuta 2020 samaan aikaan livealbumin kanssa. Se julkaistiin useimmissa maissa Disney+-suoratoistopalvelussa. Se julkaistiin lisäksi Intiassa ja Indonesiassa Hotstar-suoratoistopalvelussa 26. marraskuuta. Folklore: The Long Pond Studio Sessions oli Folklore-albumin tavoin yllätysjulkaisu, josta tiedotettiin vain muutama tuntia ennen julkaisua.
Konserttielokuva > Sisältö

Elokuva sisältää kaikki samat esitykset kuin livealbumi. Justin Vernon esiintyy muiden kanssa etäyhteyden kautta. Elokuvassa on lisäksi mukana dokumenttiosuuksia. Jokaista kappaletta edeltää videolla dokumenttipätkä, jossa Swift, Dessner ja Antonoff puhuvat albumin teosta ja kyseisen kappaleen merkityksestä. Swift paljasti videon dokumenttiosuudessa, että salanimen William Bowery takana on hänen silloinen elämänkumppaninsa, näyttelijä Joe Alwyn. Alwyn ei kuitenkaan esiinny itse dokumentissa. Videolla on lisäksi pätkiä albumin äänityksistä, joita Swift teki koronapandemian takia kotonaan. Koko elokuvan pituus on 106 minuuttia.
Konserttielokuva > Vastaanotto

Konserttielokuva sai erinomaiset arviot useimmilta musiikki- ja elokuvakriitikoilta. Arvosteluja keräävällä Rotten Tomatoes -sivustolla elokuva on saanut täydet 100 % 13 arvion perusteella. Metacritic-sivustolla sen pisteet ovat 76/100 seitsemän arvion perusteella.
Elokuva sai palkinnon Alliance for Women in Media Foundationin vuoden 2021 Gracie Awards -gaalassa. Gracie Awards palkitsee naisten tekemiä ja naisista kertovia mediateoksia.
Muusikot

Taylor Swift – laulu, kitara, tuotanto, säveltäjä (kaikki kappaleet)
Aaron Dessner – kitara, basso, piano, rumpukone, syntetisaattori, säveltäjä (kappaleet 1-3, 7, 11-13 ja 15-16)
Jack Antonoff – kitara, basso, piano, rummut, rumpukone, mellotron, säveltäjä (kappaleet 6, 8-10 ja 17)
Justin Vernon (Bon Iver) – laulu (kappale 4), säveltäjä (kappale 4)
Jonathan Low – äänitys
Christopher Rowe – miksaus
William Bowery – säveltäjä (kappaleet 4 ja 14)
Julkaisuhistoria

| Alue | Päivämäärä | Formaatti | Julkaisija |
| --- | --- | --- | --- |
| Useita | 25. marraskuuta 2020 | livealbumi: lataus, suoratoisto | Republic Records |
| Useita | 25. marraskuuta 2020 | videojulkaisu: suoratoisto | Disney+ |
| Intia   Indonesia | 26. marraskuuta 2020 | videojulkaisu: suoratoisto | Hotstar |
| Useita | 22. huhtikuuta 2023 | livealbumi: vinyyli | Republic Records |
Aiheesta muualla

Folklore: The Long Pond Studio Sessions Disney Plus -palvelussa
Folklore: The Long Pond Studio Sessions Internet Movie Databasessa (englanniksi)
Exile-kappaleen esitys elokuvasta
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Oulun hiippakunta

| Oulun hiippakunta Uleåborgs stift |
| --- | --- |

 vaakuna :  sijainti 
 Oulun tuomiokapitulin talo
Kirkkokunta:  evankelis-luterilainen
Tuomiokirkko:  Oulun tuomiokirkko
Perustettu:  1. tammikuuta 1851
– Kuopion hiippakunta:  1851
– Oulun hiippakunta:  1900
Seurakuntia:  62
– Jäsenmäärä:  483 879 (2023)
– Osuus asukkaista:  73,1 %
Oulun piispa:  Jukka Keskitalo
Hiippakuntavaltuusto:  21 paikkaa
– puheenjohtaja:  Jukka Paananen
Sivusto
Infobox OKNimi-testi OK: 
Oulun hiippakunta (ruots. Uleåborgs stift) on yksi Suomen evankelis-luterilaisen kirkon yhdeksästä hiippakunnasta. Sen tuomiokapituli sijaitsee Oulussa ja sen tuomiokirkko on Oulun tuomiokirkko. Hiippakunnan alue käsittää Pohjois-Pohjanmaan ja Lapin sekä Keski-Pohjanmaan evankelis-luterilaiset seurakunnat (lukuun ottamatta Kokkolan ruotsinkielistä seurakuntaa). Se on maantieteellisesti laajin hiippakunta Suomessa. Hiippakunnan eteläisin seurakunta on Perho Keski-Pohjanmaalla, pohjoisin Utsjoen seurakunta, joka on myös koko Suomen pohjoisin. Hiippakunta rajoittuu etelässä Lapuan ja Kuopion hiippakuntiin. Hiippakunnassa on kahdeksan rovastikuntaa, joissa on 62 seurakuntaa (2020).
Oulun hiippakunnan piispa on Jukka Keskitalo 1. marraskuuta 2018 alkaen.
Historiaa

Hiippakunta perustettiin alun perin Kuopion hiippakunnaksi vuonna 1851 ja piispain istuinkin oli Kuopiossa. Tuomiokapituli ja piispanistuin siirrettiin keisari Nikolai II:n julistuksella Kuopiosta Ouluun 1. kesäkuuta 1900 lähtien. Hiippakunnan nimenä kuitenkin säilyi siirrosta huolimatta Kuopion hiippakunta 17. heinäkuuta 1923 asti, jolloin nimi muutettiin asetuksella Oulun hiippakunnaksi. Niinpä alla olevan luettelon kolmen ensimmäisen piispan toimipaikka oli Kuopiossa eikä Oulussa. Ensimmäinen Oulussa vaikuttanut piispa oli Juho Koskimies.
Piispat > Kuopion hiippakunta 1851–1939

| piispa | piispa | virka-aika | lisätietoa |
| --- | --- | --- | --- |
|  | Robert Frosterus | 1851–1884 |  |
|  | Gustaf Johansson | 1885–1897 | Arkkipiispa 1899–1930 |
|  | Otto Immanuel Colliander | 1897–1899 |  |
|  | Juho Koskimies | 1900–1936    |  |
Piispat > Oulun hiippakunta 1936–

| piispa | piispa | virka-aika | lisätietoa |
| --- | --- | --- | --- |
|  | Juho Mannermaa | 1936–1943 |  |
|  | Yrjö Vallinmaa | 1943 | Sai surmansa neuvostopartisaanien väijytyksessä 1943 |
|  | Väinö Malmivaara | 1943–1954 |  |
|  | Olavi Heliövaara | 1954–1963 |  |
|  | Leonard Pietari Tapaninen | 1963–1965 |  |
|  | Kaarlo Johannes Leinonen | 1965–1979 |  |
|  | Olavi Rimpiläinen | 1979–2000 |  |
|  | Samuel Salmi | 2001–2018 |  |
|  | Jukka Keskitalo | 2018– |  |
Seurakunnat

| 0 | 1 | 2 |
| --- | --- | --- |
|  Tuomiorovastikunta (lääninrovasti Pauli Niemelä, Kiimingin kirkkoherra)  Oulun seurakuntayhtymä Oulun tuomiokirkkoseurakunta  Karjasillan seurakunta  Tuiran seurakunta  Oulujoen seurakunta  Haukiputaan seurakunta  Kiimingin seurakunta  Oulunsalon seurakunta  Iin seurakunta Kuivaniemen kappeliseurakunta  Limingan rovastikunta (lääninrovasti Erja Oikarinen, Kempeleen kirkkoherra)  Limingan seurakunta  Lumijoen seurakunta  Kempeleen seurakunta  Tyrnävän seurakunta Temmeksen kappeliseurakunta  Muhoksen seurakunta  Utajärven seurakunta  Vaalan seurakunta  Hailuodon seurakunta  Raahen seurakunta (kattaa myös Siikajoen kunnan)  Siikalatvan seurakunta Kestilän kappeliseurakunta  Piippolan kappeliseurakunta  Pulkkilan kappeliseurakunta  Pyhännän kappeliseurakunta  Rantsilan kappeliseurakunta  Koillismaan rovastikunta (lääninrovasti Tuomo Törmänen, Taivalkosken kirkkoherra)  Pudasjärven seurakunta  Taivalkosken seurakunta  Kuusamon seurakunta |  Kalajoen rovastikunta (lääninrovasti Kari Tiirola, Haapajärven kirkkoherra)  Kalajoen seurakunta Himangan kappeliseurakunta  Raution kappeliseurakunta  Alavieskan seurakunta  Ylivieskan seurakunta Merijärven kappeliseurakunta  Sievin seurakunta  Haapajärven seurakunta  Nivalan seurakunta  Reisjärven seurakunta  Pyhäjoen seurakunta  Oulaisten seurakunta  Haapaveden seurakunta  Kärsämäen seurakunta  Pyhäjärven seurakunta  Kokkolan rovastikunta (lääninrovasti Juha Karhulahti, Halsuan kirkkoherra)  Kokkolan seurakuntayhtymä Kokkolan suomalainen seurakunta  Kälviän seurakunta  Lohtajan seurakunta  Kaustisen ja Ullavan seurakunta Ullavan kappeliseurakunta  Halsuan seurakunta  Vetelin seurakunta  Perhon seurakunta  Kannuksen seurakunta  Toholammin seurakunta (kattaa myös Lestijärven kunnan) |  Rovaniemen rovastikunta (lääninrovasti Pentti Kallioranta, Ranuan kirkkoherra)  Rovaniemen seurakunta  Kemijärven seurakunta  Pelkosenniemen seurakunta (kattaa myös Savukosken kunnan)  Sallan seurakunta  Ranuan seurakunta  Posion seurakunta  Kemi-Tornion rovastikunta (lääninrovasti Matti Salminen, Ylitornion kirkkoherra)  Tornion seurakunta  Ylitornion seurakunta  Pellon seurakunta  Keminmaan seurakunta  Kemin seurakunta  Simon seurakunta  Tervolan seurakunta  Lapin rovastikunta (lääninrovasti Hanna Kuusela, Sodankylän kirkkoherra)  Kolarin seurakunta  Muonion seurakunta  Enontekiön seurakunta  Kittilän seurakunta  Sodankylän seurakunta  Pohjois-Lapin seurakuntayhtymä Inarin seurakunta  Utsjoen seurakunta |
Ystävyyshiippakunnat

Oulun hiippakunnan ystävyyshiippakunta on:
Tansanian Viktorianjärven itäinen hiippakunta
Aiheesta muualla

Kuvia tai muita tiedostoja aiheesta Oulun hiippakunta Wikimedia Commonsissa
Oulun hiippakunta
| Auktoriteettitunnisteet  |
| --- | --- |
Kansainväliset:  ISNI  VIAF 2 
Kansalliset:  Norja  Saksa  Suomi (KANTO)  Yhdysvallat 
Henkilöt:  Uppslagsverket Finland 
Kartta Oulun hiippakunnan rovasti- ja seurakunnista.
Suomalainen (Jyväskylä)

Lehden ensimmäisen varsinaisen numeron etusivu.
Suomalainen oli Jyväskylässä vuosina 1888–1917 ilmestynyt sanomalehti.
Linjaltaan vanhoillinen Suomalainen perustettiin suomalaisen puolueen ”nuorten” käsiin joutuneen Keski-Suomen vastapainoksi. Se oli luonteeltaan huokea kansanlehti, jonka levikki nousi pian kilpailijaa suuremmaksi. Julkaisijana toimi aluksi K. J. Gummeruksen ja Jaakko Länkelän omistama Jyväskylän kirjapaino, kunnes vuonna 1907 omistus siirtyi vanhasuomalaisten hallitsemalle Sydän-Suomen Sanomalehti Oy:lle. Myöhemmin Suomalainen ajoi maltillista uudistuspolitiikkaa. Kansanpuoluetta vuonna 1917 kannattanut lehti sulautui seuraavan vuoden alussa Keski-Suomen kanssa Keskisuomalaiseksi.
Suomalainen ilmestyi aluksi kahdesti ja vuodesta 1892 lähtien kolmesti viikossa. Sen levikki oli 1900-luvun alussa viidestä kuuteen tuhatta kappaletta. Lehdellä ei alkuvuosina ollut varsinaista päätoimittajaa. Myöhemmin päätoimittajina työskentelivät Jaakko Einar Sandelin (1892–1895), Johannes Hagelberg (1895–1896), Einar Aarnio (1896–1900), Juho Hietanen (1900), Edvin Gideon Väätänen (1900–1908), Otto Aleksanteri Joutsen (1908), Väinö Kivilinna (1909–1911), Vihtori Alpi Vataja (1909–1910), Oskar Vilhem Tissari (1912–1916), Martti Pihkala (1916) ja Alvari Rinne (1916–1917).
Aiheesta muualla

Suomalainen digitoituna kansalliskirjastossa
Jääkiekon Suomensarja 1948–1949

| Jääkiekon Suomensarja 1949 |
| --- | --- |
Joukkueiden määrä:  9
Nousseet joukkueet:  HPK, HIFK ja KIF
Pudonneet joukkueet:  RPL, Riihimäki
Ylempi sarjataso:  SM-sarja
  ← 1947-1948 :  1949-1950 → 
Kaudella 1949 Jääkiekon Suomensarjassa pelattiin yhdeksän joukkueen yksinkertainen sarja, jonka kolme parasta nousi SM-sarjaan. Sarjassa pelasivat edellisen vuoden mestaruussarjasta pudonneet turkulaiset TPS ja ÅIFK. Sarjanousijoita olivat HPK Hämeenlinnasta, PS-44 Valkeakoskelta ja RPL Riihimäeltä.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Hämeenlinnan Pallokerho | 8 | 7 | 0 | 1 | 67 | 34 | +33 | 14 |
| KIF, Helsinki | 8 | 7 | 0 | 1 | 35 | 28 | +7 | 14 |
| HIFK, Helsinki | 8 | 6 | 0 | 2 | 61 | 22 | +39 | 12 |
| Rauman Lukko | 8 | 5 | 0 | 3 | 36 | 26 | +10 | 10 |
| ÅIFK, Turku | 8 | 3 | 0 | 5 | 31 | 36 | -5 | 6 |
| TPS, Turku | 8 | 3 | 0 | 5 | 31 | 37 | -6 | 6 |
| Yolduz, Helsinki | 8 | 2 | 1 | 5 | 33 | 56 | -23 | 5 |
| PS-44, Valkeakoski | 8 | 2 | 0 | 6 | 32 | 50 | -18 | 4 |
| RPL, Riihimäki | 8 | 0 | 1 | 7 | 19 | 56 | -37 | 1 |
Simo Aalto

| Simo Aalto> Henkilötiedot |
| --- | --- |
Muut nimet:  Jokeri Pokeri Box
Syntynyt: 19. maaliskuuta 1960 (ikä 64) Oulu
Ammatti:  taikuri
Vanhemmat:  Eeli Aalto (isä)
Puoliso:  Kirsti Aalto
Lapset:  Sari Aalto
Sukulaiset:  Suvi Aalto (veljentytär), Saara Aalto (veljentytär)
Aiheesta muualla
Kotisivu
Simo Aalto (s. 19. maaliskuuta 1960 Oulu) on suomalainen taikuri.
Nuoruus ja opiskeluajat

Aalto syntyi maaliskuussa 1960 kuvataiteilija Eeli Aallon ja opettaja Airi Aallon perheen kuopuksena. Hänellä on kaksi sisarusta, Maaria (s. 1957) ja Markus (s. 1959). Aalto kävi koulunsa Svenska Privatskolan i Uleåborgissa. Vuonna 1979 hän kirjoitti ylioppilaaksi. Yhdeksänvuotiaana lahjaksi saadusta taikurivälinelaatikosta alkanut kiinnostus taikatemppuihin jatkui hänen varttuessaan.
Aalto suoritti asepalveluksen Oulun kasarmin soittokunnassa. Armeijan jälkeen hän aloitti opinnot Oulun lastentarha-opettajaopistossa, josta hän valmistui vuonna 1982. Hän työskenteli lastentarhaopettajana ja teki samalla jatkuvasti taikurikeikkoja vuoteen 1990 saakka, kunnes lopetti työt päiväkodissa ja rupesi päätoimiseksi taikuriksi.
Ura taikurina

Vuonna 2000 Aalto valittiin Lissabonissa taikureiden maailmanmestariksi, minkä lisäksi hän on saanut kilpailussa hopeaa vuonna 1997 Dresdenissä ja pronssia 1991 Lausannessa. Voittoja on tullut myös lukuisissa muissa kilpailuissa muun muassa Pohjoismaiden-mestaruustasolla. Ensimmäisen kerran hän esiintyi taikurina jo 16-vuotiaana koulunsa joulujuhlassa.
Lasten taikurina hän on tunnettu lukemattomista televisio-esiintymisistä muun muassa Yle TV1 -kanavan Veturissa, Uudet kujeet, Simon Taikateltassa, Puoli kuudessa ja ruotsinkielisessä Simosalabim-nimisessä lastenohjelmassa. Hän on tehnyt paljon esiintymis- ja luentomatkoja myös ulkomaille. Vuodesta 1990 hän on ollut päätoiminen taikuri.
Tammikuussa 2013 käynnistyi Aallon 35-vuotistaiteilijajuhlakiertue hänen kotikaupungistaan Oulusta.
Simo Aalto esiintyi Talent Suomessa 2019 Maskimies-nimisenä ja hiljaisena taikurina.
Aallon taikasana on ”jokeri pokeri box”.
Aallolla on myös YouTube-kanava Jokeri Pokeri Box/Simon Taikakoulu. Huhtikuussa 2023 kanavalla on yli 9 000 tilaajaa ja yli kaksi miljoonaa katselukertaa.
Perhe

Aalto avioitui nykyisen vaimonsa Kirsti Aallon kanssa vuonna 1993. Kirsti työskenteli terveydenhoitajana, mutta jo vuonna 1994 hän jättäytyi pois niistä töistä ja aloitti työskentelyn miehensä päätoimisena avustajana.
Uusperheeseen kuuluu seitsemän lasta: yksi poika ja kuusi tytärtä. Aalto asuu perheineen nykyään Porvoon Emäsalossa.
Aallon tytär on vatsastapuhuja Sari Aalto ja hänen veljensä lapsia laulajat Suvi Aalto ja Saara Aalto.
Aiheesta muualla

Simo Aallon kotisivut
Yle Elävä arkisto: Simon Taikateltta
| Auktoriteettitunnisteet  |
| --- | --- |
Henkilöt:  Elonet 
Muut:  Europeana